Мастак Любоў Сідзельнікава, у адпаведнасці з агульнай канцэпцыяй, не імкнулася да авангардных рашэнняў, пакінуўшы ў сцэнаграфіі звыклы мэблевы інтэрер. Адметнасць яму надае празрысты заднік з фіранкамішто чытаецца гэткім акном у знешні свет – то неадемны з унутраным светам герояў, то адасоблены ад яго. Будзем спадзявацца, увосень спектакль узбагаціцца псіхалагічнай дакладнасцю, тонкасцю музычнай афарбоўкі. І ўдала дапоўніць сенсацыю 41-га сезона – прэмеру спектакля Аднойчы ў Чыкага (паводле славутага мюзікла У джазе толькі дзяўчаты), якой, дарэчы, 11 верасня гэты сезон і адкрыецца. Яшчэ адным сюрпрызам сезона стане беларуска-расійскі праект – Блакітная камея разрэкламаваны на Славянскім базары ў Віцебску. Ну, а там, можа, дачакаемся і галоўнага свята – калі да тых пазычаных твораў далучыцца, нарэшце, свой. 